1. A Közösség környezeti politikája hozzájárul a környezet minőségének megőrzéséhez, megóvásához és javításához; az emberi egészség védelméhez; a természeti erőforrások körültekintő és ésszerű hasznosításához; valamint a regionális vagy világméretű környezeti problémák leküzdésére irányuló nemzetközi szintű intézkedések ösztönzéséhez. (A Szerződés 174. cikke) 2. A Közösség iparpolitikája biztosítja a közösségi ipar versenyképességéhez szükséges feltételek meglétét az ipar strukturális változásokhoz való alkalmazkodásának felgyorsításával; egy olyan környezet kialakításának ösztönzésével, amely kedvez a kezdeményezéseknek és a vállalkozások fejlődésének, valamint a vállalkozások közötti együttműködésnek; valamint azzal, hogy elősegíti az innovációs, kutatási és technológiafejlesztési szakpolitikákban rejlő ipari lehetőségek jobb kihasználását. A tagállamok a Bizottsággal kapcsolatot tartva konzultálnak egymással, és amennyiben szükséges, összehangolják fellépésüket. A Bizottság megtehet minden hasznos kezdeményezést az összehangolás előmozdítása érdekében. (A Szerződés 157. cikke)

Célok A növekedést és foglalkoztatást célzó lisszaboni stratégia keretében az Európai Unió intézkedéseket hozott a versenyképesség és az innováció előmozdítása és fejlesztése érdekében. Ezen intézkedések magukban foglalják a versenyképességi és innovációs keretprogram létrehozását (CIP) 2007–2013 (1639/2006/EK határozat), mindenekelőtt az Intelligens Energia – Európa (IEE) és a vállalkozási és innovációs programmal (EIP). Az intézkedések közé tartozik még a Marco Polo program is (1692/2006/EK rendelet). Az intézkedések fő célkitűzései a következők: a vállalkozások, különösen a kkv-k versenyképességének előmozdítása; az innováció minden formájának támogatása, ideértve az ökoinnováció támogatását is; valamint az energiahatékonyság és az új és megújuló energiaforrások támogatása valamennyi ágazatban, ideértve a közlekedést is. Ezen közösségi programok vonatkozásában a Hivatal felelős a közösségi támogatással kapcsolatos feladatok végrehajtásáért, kivéve a programértékelést, a jogszabályok figyelemmel kísérését, a stratégiai tanulmányokat, valamint bármely más olyan intézkedést, amely az Európai Bizottság kizárólagos hatáskörébe tartozik.

Feladatok Azon közösségi programok megvalósításával kapcsolatban, amelyek esetében a feladatoknak a Bizottságtól a Hivatalra való átruházása 2007-ben hatályos volt, különösen az IEE I-re vonatkozóan 2005. július 1-től, az IEE II-re vonatkozóan július 26-tól és az EIP-re vonatkozóan 2007. november 1-től: — Irányítja az egyes projektek valamennyi szakaszát, a projekt egész időtartama alatt. — Elfogadja a költségvetés-végrehajtási eszközöket, és – amennyiben a Bizottság erre felhatalmazza – végrehajtja a közösségi program irányításához szükséges valamennyi intézkedést, különös tekintettel a szerződések és a támogatások odaítélésére. — Összegyűjti, elemzi és továbbítja a Bizottságnak a program végrehajtásának irányításához szükséges összes információt. — Az EIP-t illetően felelős a Hivatal az üzleti és innovációs támogatási hálózat projektmenedzsmentjéért is.

1. Irányítóbizottság Az Európai Bizottság által kijelölt öt tagból áll. Az Európai Bizottság jóváhagyása után elfogadja a Hivatal éves munkatervét, illetve elfogadja a Hivatal igazgatási költségvetését és éves tevékenységi jelentését. 2. Igazgató Az Európai Bizottság nevezi ki. 3. Külső ellenőrzés Az Európai Számvevőszék. 4. A mentesítésért felelős hatóság A Tanács javaslata alapján eljáró Parlament.

Végleges költségvetés A) 137,3 (53,2) millió EUR (100 % az Európai Unió általános költségvetéséből, ebből 63,7 millió EUR az IEE számára, és 73,5 millió EUR az EIP számára. A tevékenységi költségvetést a Hivatal a Bizottság felelőssége mellett hajtja végre). B) 6,9 (5,2) millió EUR (100 % közösségi támogatás) az igazgatási költségvetéshez, amelyet a Hivatal önállóan hajt végre. Létszám december 31-én A létszámtervben szereplő ideiglenes álláshelyek száma: 35 (16), ebből betöltött: 22 (16). Egyéb álláshelyek: 77 (30) szerződéses alkalmazotti álláshely, ebből betöltött: 47 (25). Teljes létszám 2007. december 31-én: 69, amely foglalkoztatási terület szerint a következőképpen oszlik meg: operatív feladatok: 54 (31) adminisztratív feladatok: 15 (10)